ناتو باش منشیسی ینس استولتنبرگ تورکیه نینگ مهم بیر متفق ایکن لیگینی معلوم قیلیب؛
"فقط نقشه گه قره گنده بونی کوریشینگیز ممکن" دیدی.
ینس استولتنبرگ کالفورنیاده جایلشگن ستانفورد بیلیم یورتی خلق ارا خوفسیزلیک و همکارلیک مرکزی تامانیدن اویوشتیریلگن "ناتونینگ ماسلشووی" موضوعیده گی پروگرام گه ویدیو کنفرانس آرقه لی قتنشدی.
تورکیه نینگ روسیه دن س-400 هوا مدافعه تیزیملری ساتیب آلیشی بیلن تیگیشلی بیر سوالگه ستولتنبرگ شونقه جواب بیردی.
"ناتو متفقلری ایچیده فرقلی لیکلر هردایم بولگن لیگی، اتفاق نینگ بو فراقلی لیکلرنی، کیلیشماوسیزلیکلرنی، معمالرنی تارتیشیش و ییچیم تاپیش اوچون یخشی بیر پلاتفورم ایکن لیگینی" ایتدی.
ستولتنبرگ انقره گه س-400، شرقی اورته ییر دینگیزی و قاچقین مسئله لری بوییچه خواطرلرنینگ ایتیلگن لیگینی معلوم قیلیب شونقه دوام ایتدی:
"شونی بیلیشیمیز کیره ک کی تورکیه مهم بیر متفق. فقط نقشه گه قره گنده قنچه مهم ایکن لیگینی کوریشینگیز ممکن. اینیقسه عراق و سوریه گه چیگره سی بولگن لیگی اوچون داعش گه قرشی کوره شده قولگه کیریتیلگن یوتوقلری، داعش نینگ کنترولیده گی منطقه لرده میلیونلب انسان نینگ آزاد ایتیلیشی، زیر بنالری بیلن تورکیه ده گی قونلغه لر کتته اهمیت گه سزاوار" دیب ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
